Direttorat għas-Saħħa Ambjentali Id-Direttorat għas-Saħħa Ambjentali fi ħdan is-Sovrintendenza tas-Saħħa Pubblika qed jinforma lill-pubbliku li wara informazzjoni li rċieva permezz tas-Sistema Rapida tal-Ikel u l-Għalf, platt, kikkra u skutella għat-tfal tad-ditta Zara Home m'għandhomx jintużaw. Fi stqarrija d-Direttorat għas-Saħħa Ambjentali qali li l-imsemmijin materjali li jiġu f'kuntatt mal-ikel m'għandhomx jintużaw minħabba li nstab li jista' jkun hemm migrazzjoni ta' ċomb u kadmju fl-ikel waqt l-użu. Il-prodotti li ġejjin miċ-Ċina huma; platt għat-tfal magħmul mill-ħadid u miksi bl-enamel (90% ħadid; 10% enamel), kikkra għat-tfal magħmula mill-ħadid u miksija bl-enamel (90% ħadid; 10% enamel) u skutella għat-tfal magħmula mill-ħadid u miksija bl-enamel (90% ħadid; 10% enamel). It-tliet prodotti bit-tema 'Sweet bloom ġew miċ-Ċina. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook